b'\n_START_ARTICLE_\nOrlaivis\n_START_PARAGRAPH_\nOrlaivis \xe2\x80\x93 kiekvienas aparatas (ma\xc5\xa1ina), kuris atmosferoje laikosi d\xc4\x97l s\xc4\x85veikos su oru, bet ne d\xc4\x97l oro atoveikio nuo \xc5\xbeem\xc4\x97s pavir\xc5\xa1iaus. B\xc5\xabna \xc4\xafvairi\xc5\xb3 r\xc5\xab\xc5\xa1i\xc5\xb3 orlaiviai: lengvesni u\xc5\xbe or\xc4\x85 (aerostatai, pagr\xc4\xafsti Archimedo d\xc4\x97sniu), sunkesni u\xc5\xbe or\xc4\x85 (l\xc4\x97ktuvai, sraigtasparniai, mal\xc5\xabnsparniai ir kiti.), pilotuojami ir nepilotuojami._NEWLINE_Ilg\xc4\x85 laik\xc4\x85 terminas orlaivis buvo naudojamas tik lengvesniems u\xc5\xbe or\xc4\x85 aparatams (aerostatams), skrendantiems d\xc4\x97l Archimedo j\xc4\x97gos veikimo, ta\xc4\x8diau dabar naudojamas platesne prasme._NEWLINE_\xc5\xbdmoni\xc5\xb3 veiklos su orlaiviais vadinama aviacija. Pilotuojamus orlaivius valdo aviatoriai, ta\xc4\x8diau orlaiviai gali b\xc5\xabti valdomi ir nuotoliniu b\xc5\xabdu._NEWLINE_Orlaiviai gali b\xc5\xabti skirstomi pagal \xc4\xafvairius kriterijus (kilimo b\xc5\xabdas, varomasis b\xc5\xabdas, paskirtis ir kt.).\n_START_SECTION_\nKilimo b\xc5\xabdai\n_START_PARAGRAPH_\nOrlaiviai vienas nuo kito gali skirtis pagal kilimo b\xc5\xabd\xc4\x85.\n_START_SECTION_\nSunkesni u\xc5\xbe or\xc4\x85\n_START_PARAGRAPH_\nSunkesni u\xc5\xbe or\xc4\x85 orlaiviai, kaip l\xc4\x97ktuvai, turi surasti kaip spausti or\xc4\x85 ar dujas \xc5\xbeemyn, taip keldami orlaiv\xc4\xaf auk\xc5\xa1tyn (pagal Niutono jud\xc4\x97jimo d\xc4\x97sn\xc4\xaf). Yra du b\xc5\xabdai, kaip sukelti jud\xc4\x97jimo keliam\xc4\x85j\xc4\x85 gali\xc4\x85 \xe2\x80\x93 naudojantis aerodinamika ir varikli\xc5\xb3 sukeliama j\xc4\x97ga._NEWLINE_Pats populiariausias orlaivio i\xc5\xa1laikymo ore b\xc5\xabdas yra sparnai. \xc5\xa0iuo atveju oras skrod\xc5\xbeia po sparnu ir kelia orlaiv\xc4\xaf. Taip pat naudojamas ir besisukan\xc4\x8di\xc5\xb3 sraigt\xc5\xb3 b\xc5\xabdas (sraigtasparni\xc5\xb3 ir mal\xc5\xabnsparni\xc5\xb3)._NEWLINE_Pirmasis sunkesnio u\xc5\xbe or\xc4\x85 sparn\xc5\xb3 tipo orlaivis buvo sklandytuvas. Pirm\xc4\x85j\xc4\xaf s\xc4\x97kming\xc4\x85 skryd\xc4\xaf \xc5\xa1iuo aparatu 1853 m. atliko George Cayley._NEWLINE_Prakti\xc5\xa1kai naudojam\xc4\x85 pirm\xc4\x85j\xc4\xaf l\xc4\x97ktuv\xc4\x85 1905 m. suk\xc5\xabr\xc4\x97 Broliai Raitai._NEWLINE_Besisukan\xc4\x8dius sraigtus kilimo j\xc4\x97gai sukelti naudoja tokie orlaiviai kaip sraigtasparniai ar mal\xc5\xabnsparniai. Sraigtasparnio keliam\xc4\x85j\xc4\x85 ir \xc4\xaf priek\xc4\xaf varan\xc4\x8di\xc4\x85j\xc4\x85 j\xc4\x97g\xc4\x85 sukuria vieno ar keli\xc5\xb3 varikli\xc5\xb3 sukamu vienu ar keliais sraigtais. Tuo tarpu mal\xc5\xabnsparnio vir\xc5\xa1utinis sraigtas, skirtingai nei sraigtasparnio, n\xc4\x97ra varomas variklio, j\xc4\xaf \xc4\xafsuka judantis oro srautas. Mal\xc5\xabnsparniui stumiam\xc4\x85j\xc4\x85 j\xc4\x97g\xc4\x85 suteikia orlaivio gale arba priekyje esantis, variklio varomas propeleris.\n_START_SECTION_\nPagal greit\xc4\xaf\n_START_PARAGRAPH_\nGrei\xc4\x8diausias kada nors sukurtas orlaivis buvo vir\xc5\xa1garsinis NASA X-43 l\xc4\x97ktuvas. 2004 m. jis pasiek\xc4\x97 9,6 M (apie 11 850 km/val) greit\xc4\xaf._NEWLINE_Grei\xc4\x8diausias gamintas sparn\xc5\xb3 tipo orlaivis ir grei\xc4\x8diausias skalndytuvas buvo Space Shuttle erdv\xc4\x97laivis. Gr\xc4\xaf\xc5\xbedamas \xc4\xaf \xc5\xbdem\xc4\x99 jis sklend\xc4\x97 25 M grei\xc4\x8diu._NEWLINE_Grei\xc4\x8diausias karinis orlaivis buvo Lockheed SR-71 Blackbird, naudotas iki 1998 m. Jis gal\xc4\x97jo pasiekti 3,3 M greit\xc4\xaf._NEWLINE_Grei\xc4\x8diausias keleivinis l\xc4\x97ktuvas buvo 1968 m. sukurtas Tupolev Tu-144, gal\xc4\x97j\xc4\x99s pasiekti M 2,35 (2 587 km/val) greit\xc4\xaf._NEWLINE_Grei\xc4\x8diausias \xc5\xa1iuo metu naudojamas civilinis keleivinis l\xc4\x97ktuvas yra Cessna Citation X, galintis pasiekti 0,935 M greit\xc4\xaf._NEWLINE_Grei\xc4\x8diausiausias \xc5\xa1iuo metu naudojamas keleivinis laineris yra Boeing 747. Jis pasiekia 0,885 M greit\xc4\xaf.'